Govore jur druzi: "Nî veće žalosti
Govore jur druzi: "Nî veće žalosti
   ner smišljat u tuzi minute radosti";
avo ja činju sud da žalos nije toj
   negoli vični trud i smrtni nepokoj.
   A toj znat ne može ner tko je iskusil
   kako ja, moj Bože, ki se sam nasuzil.
Jer imah, dim uprav, gospoju sunačce
   koja mi za ljubav darova srdačce;
   u dar se sva doni i momu životu
   za milos pokloni svu svoju ljepotu,
ter me s njom nenavis razdili ljuveno.
   Zatoj grem u nesvis cvileći pakleno,
   zatoj se grem ubit, zač veće nî muke
   negoli izgubit dragu stvar iz ruke.
Ter sad pun dresel'ja, kada se spomenu
   od togaj vesel'ja, vas jadom povenu,
   ar ne bih ispisal ni mogal zgovorit
   što meni na misal dohodi satvorit.
Zatoj se jur pravi svaki trud od pjesni
   pri željnoj ljubavi i pri nje boljezni.

Hrvatsko 16. stoljeće